text: [{"text_idx": "#000004", "text": "Gaambiyaa keessatti daa\u2019imman 66 shirooppii qufaa Indiyaa keessatti oomishaman dhuganii akka du\u2019an gabaafame. Kanuma hordofuun Dhaabbanni fayyaa Addunyaa (WHO)n gosa shirooppii qufaa afur irratti of eeggannoon akka godhamu akeekkachiise."}, {"text_idx": "#000005", "text": "WHO\u2019 n akka jedhetti, shirooppota qufaa afur Kaampaaniin Indiyaa Maiden Pharmaceuticals jedhamu oomishu keessatti, keemikaalonni miidhaa kalee cimaaf nama saaxilan akka argamaniifi, du\u2019a daa\u2019imman 66tiifis sababa tahuu ibse. Dhaabbatni Fayyaa Addunyaa akka jedhetti, Kaampaanichi nageenya omisha isaatiif haala wabii dhiyeessuu hin dandeenyeen shirooppota kana oomishe."}, {"text_idx": "#000007", "text": "Dawaaleen kunniin karaa seera qabeessa taheen, Gaambiyaa dabalatee biyyoota heddu keessatti raabsamaa akka turan ibsi WHO ni mullisa. Dhaabbatichi oomishoota isaa kanneen biroo keessattis, qabbiyyee walfakkaatu fayyadamuun oomishee Indiyaa keessaa fi biyya alaatti raabsuu waan maluuf addunyaatti beeksiisuun barbaachisaa ta\u2019a jedhe."}]